Artpop

Artpop (სტილისტურად ARTPOP) — ამერიკელ პოპ მომღერალ ლედი გაგას რიგით მესამე სტუდიური ალბომი, იგი გამოიცა 2013 წლის 6 ნოემბერს  ხმის ჩამწერ ლეიბლზე Streamline და Interscope Records. ალბომზე მუშაობა დაიწყო 2011 წელს ალბომ Born This Way-ს მინი პრომო ტურნეს ფარგლებში და გაგრძელდა 2013 წლამდე როდესაც გაგა მოგზაურობდა მსოფლიოს გარშემო ტურით Born This Way Ball, ალბომზე მუშაობა ასევე გაგრძელდა გაგას ბარძაყის ოპერაციის შემდგომ გამოსაჯამრთებელ პერიოდში, რომლის დროსაც მთლიანად შეიცვალა ალბომის კონცეფცია.

გაგა ალბომს აღწერს როგორც „ვარჰოლის საპირისპირო“ მოვლენა პოპ კულტურაში. მან ჩანაწერზე ითანამშრომლა დიდი ხნის პარტნიორებთან — პოლ "DJ White Shadow" ბლერი და RedOne, ასევე ახალ პროდიუსერებთან — Zedd და Madeon. ლირიკული თემები ტრიალებს დიდების, სიყვარულის, სექსის, ფემინიზმის, საკუთარი თავის გაძლიერების, დამოკიდებულების დაძლევის და მედიის გარშემო, მასში მრავლადაა გამოყენებული პერსონაჟები რომაული და ბერძნული მითოლოგიებიდან. ალბომში შესულია დუეტი R&B მომღერალ რ. კელისთან და რეპერებთან — T.I., Too Short და Twista.

ალბომის მხარდასაჭერად გამსვლამდე ერთი დღით ადრე გაგამ ნიუ-იორკში უმასპინძლა ორ დღიან ღონისძიებას — artRave, სადაც შეასრულა რამდენიმე სიმღერა ალბომიდან და ასევე შედგა ალბომის ყდაზე გამოსახული ჯეფ კუნსის მიერ შექმნი გაგას გიგანტური სკულფტურის პრეზენტაცია. ჩანაწერმა კრიტიკოსების მხრიდან შერეული შეფასება დაიმსახურა, მიუხედავად ამისა ალბომმა კომერციულ წარმატებას მიაღწია და მისი დებიუტი აშშ-ის ბილბორდ 200-ში შედგა პირველი პოზიცია. ჩანაწერმა ასევე დაიკავა პირველი პოზიცია ხუთზე მეტ ქვეყანაში მათ შორის დიდ ბრიტანეთში და იაპონიაში. 2014 წლის მოცაცემებით ალბომი მსოფლიოს მასშტაბით გაყიუდლია 2.5 მილიონ ეგზემპლარზე მეტი რაოდენობით.

ალბომის პირველმა სინგლმა Applause კრიტიკოსების მხრიდან დადებითი შეფასებები დაიმსახურა და შევიდა ოცზე მეტი ქვეყნის ათეულში, მათ შორის აშშ-ის ბილბორდის ცხელ ასეულში დაიკავა მე-4 პოზიცია. დამატებით ალბომიდან ასევე გამოიცა ორი სინგლი — Do What U Want, G.U.Y. და ორი პრომო სინგლი —  Venus, Dope. ალბომის მხარდასაჭერი მეოთხე მსოფლიო ტურნე — artRAVE: The ARTPOP Ball დაიწყო 2014 წლის მაისში და დამთავრდა იმავე წლის ნოემბერში, ტურნეს შემოსავალმა შეადგინა 83 მილიონ აშშ დოლარი.

 სინგლები 
Applause —  ალბომის პირველი სინგლი, თავდაპირველად სიმღერის პრემიერა დაგეგმილი იყო 2013 წლის 19 აგვისტოს, თუმცა პრემიერამდე ერთი კვირით ადრე ინტერნეტში არალეგალურად გავრცელდა სიმღერის ნაწყვეტები და ლეიბლის გადაწყვეტილებით მისი პრემიერა შედგა 12 აგვისტოს, ხოლო რადიოებს ოფიციალურად 19 აგვისტოს დაემატა. სიმღერა არის ნაზავი ელექტრო-პოპის და ევროდენსის. კრიტიკოსების მხრიდან სიმღერამ დაიმსახურა დადებითი შეფასება და მათ აღნიშნეს, რომ სიმღერაზე იგრძნობა ენი ლენოქსის და დევიდ ბოუის გავლენა. სიმღერა შევიდა 20-ზე მეტი ქვეყნის ათეულში, მათ შორის აშშ-ის ბილბორდის ცხელ ასეულში დაიკავა მე-4 პოზიცია ხოლო ბილბორდის კლუბური დენს სიმღერების ჩარტში პირველი პოზიცია. ასევე 19 აგვისტოს შედგა სიმღერის ოფიციალური მუსიკალური ვიდეოს პრემიერა რომელიც გადაღებულია შვედი ფოტოგრაფი დუეტის ინეზ და ვინუტის მიერ, ვიდეო შთაგონებულია სხვადახსვა ხელოვნების ნიმუშებით, მათ შორის არის რენესანსის ეპოქის მხატვარ სანდრო ბოტიჩელის ცნობილი ტილო „ვენერას დაბადება“, ენდი უორჰოლის ნამუშევრები და ჯონ გალიანოს 2009 წლის მოდის ჩვენება. ამერიკის ხმისჩამწერი კომპანიების ასოციაციის მიერ სიმღერა სერტიფიცირებული იქნა სამმაგი პლატინით.

Do What U Want —  ალბომის მეორე სინგლი. 2013 წლის 21 ოქტომბერს სიმღერა თავდაპირველად გამოიცა როგორც ალბომის პირველი პრომო სინგლი, კომერციული წარმატების შემდგომ სიმღერა დასახელდა როგორ ალბომის ოფიციალური მეორე სინგლი და ჩაანაცვლა სიმღერა Venus რომელიც უკვე დაანონსებული იყო მეორე სინგლად. Do What U Want ჩაწერილია დუეტში R&B მომღერალ რ. კელისთან ერთად რის გამოც მასზე იგრძნობა R&B გავლენა რომელსაც თან ახლავს 80-იანი წლების სინთპოპის ელემენტები. სიმღერამ გამოსვლისთანავე კრიტიკოსების მხრიდან დაიმსახურა დადებითი შეფასება და შევიდა ათზე მეტი ქვეყნის ათეულში, ხოლო აშშ-ის ბილბორდის ცხელ ასეულში დაიკავა მე-13 პოზიცია. სიმღერაზე მუსიკალური ვიდეო გადაიღო ამერიკელმა ფოტოგრაფმა ტერი რიჩარდსონმა რომლის პრემიერა დაგეგმილი იყო 2013 წლის დეკემბერში, თუმცა მოგვიანებით ვიდეოს გამოშვება უცნობი მიზეზების გამო გაუქმდა. 2014 წლის ივნისში ინტერნეტში გავრცელდა კადრები ვიდეოდან. ამერიკის ხმისჩამწერი კომპანიების ასოციაციის მიერ სიმღერა სერტიფიცირებული იქნა პლატინით.

G.U.Y. —  ალბომის მესამე სინგლი, რომელიც აშშ-ში გამოიცა 2014 წლის 8 აპრილს. კრიტიკოსების მხრიდან მიიღო შერეული შეფასება, მათ შეაქეს მელოდია და გაგას ვოკალი, მაგრამ გააკრიტიკეს სიმღერის ტექსტში გამოყენებული სტერეოტიპები. კომერციული თვალსაზრისით იგი მიიჩნევა გაგას ყველაზე წარუმატებელ სინგლად, აშშ-ის ბილბორდის ცხელ ასეულში დაიკავა 76-ე პოზიცია. სიმღერაზე მუსიკალური ვიდეო თავად გაგამ გადაიღო კალიფორნიის შტატის ქალაქ სან-საიმონში მდებარე ლენდმარკის ვილაში Hearst Castle. ვიდეოს დასაწყისში გაგა არის მითოლოგიური ფრინველ ფენიქსის როლში და ნაჩვენებია თუ როგორ დაეცა იგი და შემდგომ როგორ აღსდგა თავის მიმდევრებთან ერთად ნეპტუნის აუზში. ძალების აღდგენის შემდგომ გაგა იწყებს შურისძიებას იმ მამაკაცების მიმართ, რომლებსაც იგი მხოლოდ ფულის გამო სჭირდებოდათ და მისი დაცემის შემდგომ მიატოვეს. გაგა ცვლის მათ კლონით სახელად G.U.Y. რომელშიც გაერთიანებულია იესო ქრისტეს, მაჰათმა განდის, მაიკლ ჯექსონის და ჯონ ლენონის დნმ. კლიპის დასასრულს გაგა ათავისუფლებს მუსიკალურ ინდუსტრიას და ქმნის საზოგადოებას, რომელიც ემსახურება ხელოვნებას.

ალბომის გამოსვამდე რამდენიმე კვირით ადრე მის მხარდასაჭერად ასევე გამოიცა ორი პრომო სინგლი — Venus და Dope, ამ უკანასკნელმა აშშ-ის ბილბორდის ცხელ ასეულშ დაიკავა მე-8 პოზიცია რითიც გახდა გაგას რიგით მე-13 სიმღერა რომელიც შევიდა ცხელი ასეული ათეულში.

 სიმღერების სია 

ჩანაწერი
 თანაპროდიუსერი.
 დამხმარე პროდიუსერი.
Venus შეიცავს ელემენტებს ამერიკელი ჯაზ კომპოზიტორის Sun Ra-ს სიმღერიდან Rocket Number Nine და ფრანგული დუეტის Zombie Zombie-ის სიმღერიდან Rocket n°9.
ალბომის ცენზურირებულ ვერსიაში სიმღერა Sexxx Dreams შეტანილია სახელით „X Dreams“ და სიმღერა Jewels n' Drugs შეტანილია სახელით „Jewels n' *****“.

 ჩარტები 

 ყოველკვირეული ჩარტი 
ჩარტი (2013)პოზიციაავსტრალიის დენს ალბომები (ARIA)1ხორვატიის ალბომები (HDU)1საბერძნეთის ალბომები (IFPI)4მექსიკის ალბომები (Top 100)1სამხრეთ აფრიკის ალბომები (RISA)19ტაივანის ალბომები (G-Music)7

 წლის შემაჯამებელი ჩარტი 
ჩარტი (2013)პოზიციაარგენტინის ალბომები (CAPIF)სტანდარტული გამოცემა66არგენტინის ალბომები (CAPIF)დელუქს გამოცემა87ავსტრალიის ალბომები (ARIA)72ავსტრალიის დენს ალბომები (ARIA)9ბელგიის ალბომები (Ultratop ფლანდრია)110ბელგიის ალბომები (Ultratop ვალონია)88ბრაზილიის ალბომები (ABPD)16უნგრეთის ალბომები (MAHASZ)57იტალიის ალბომები (FIMI)50იაპონიის ალბომები (Oricon)Japan year-end and total sales:

 45მექსიკის ალბომები (Top 100)23სამხრეთ კორესი საერთაშორისო ალბომები (Gaon)20შვედეთის ალბომები (Sverigetopplistan)54შვეიცარიის ალბომები (Schweizer Hitparade)74ბრიტანეთის ალბომები (OCC)52აშშ Billboard 200103აშშ საცეკვაო/ელექტრონული ალბომები (Billboard)2

ჩარტი (2014)პოზიციაავსტრალიის დენს ალბომები (ARIA)31კანადის ალბომები (Billboard)23ჩინეთის ალბომები (Sino Chart)19იაპონიის ალბომები (Oricon)33შვედეთის ალბომები (Sverigetopplistan)65აშშ Billboard 20034აშშ საცეკვაო/ელექტრონული ალბომები (Billboard)1

სერტიფიცირებები და გაყიდვები

 გამოცემების ისტორია 
რეგიონითარიღიფორმატ(ებ)ილეიბლიიაპონია6 ნოემბერი, 2013Universal Musicავსტრალია8 ნოემბერი, 2013საფრანგეთიციფრული ჩამონატვირთიგერმანიაიტალიაციფრული ჩამონატვირთიდიდი ბრიტანეთიPolydorსაფრანგეთი11 ნოემბერი, 2013Universal Musicდიდი ბრიტანეთიPolydorაშშიტალია12 ნოემბერი, 2013Universal MusicპოლონეთიCDჩინეთი21 იანვარი, 2014გერმანია 21 თებერვალი, 2014გრამფირფიტაავსტრალია28 თებერვალი, 2014საფრანგეთი 3 მარტი, 2014დიდი ბრიტანეთიPolydorაშშ 24 მარტი, 2014

 რესურსები ინტერნეტში 
Lady Gaga / ARTPOP  ლედი გაგას ოფიციალურ საიტზე


 სქოლიო 

კატეგორია:ლედი გაგას ალბომები
კატეგორია:2013 წლის ალბომები
კატეგორია:Interscope Records-ის ალბომები
კატეგორია:ალბომები რიკ რუბინის პროდიუსერობით
კატეგორია:ალბომები დავიდ გეტას პროდიუსერობით
კატეგორია:ალბომები will.i.am-ის პროდიუსერობით